สสจ.กระบี่แจง สื่อนอกหวั่นหนุ่มอังกฤษล้มป่วยที่ไทย อาจติดไวรัสโคโรน่า 
สสจ.กระบี่แจงสื่อต่างชาติตีข่าว หวั่นหนุ่มอังกฤษล้มป่วยโรคปอด ขณะมาเที่ยวเกาะพีพีในไทย อาจเป็นชาวตะวันตกคนแรกที่ติดเชื้อไวรัสโคโรน่าสายพันธุ์ใหม่ ที่กำลังระบาดในจีนจากกรณีเดลี่เมล สื่อใหญ่ของประเทศอังกฤษ รายงานข่าวเมื่อวันที่ 20 ม.ค.ที่ผ่านมา หวั่นเกรงว่า Mr.Ash Shorley (นายแอช ชอร์ลีย์) หนุ่มชาวอังกฤษวัย 32 ปี ซึ่งมีอาการป่วยติดเชื้อในปอดขณะเดินทางมาเที่ยวที่เกาะพีพี จ.กระบี่ อาจเกิดจากการติดเชื้อไวรัสโคโรน่าสายพันธุ์ใหม่และอาจเป็นชาวตะวันตกคนแรกที่ติดเชื้อไวรัสโคโรน่า ที่กำลังระบาดในจีน โดยนายชอร์ลีย์ได้ถูกส่งตัวไปรับการรักษาที่โรงพยาบาลแห่งหนึ่งใน จ.ภูเก็ต ก่อนจะถูกส่งตัวไปรักษาต่อที่ รพ.บำรุงราษฎร์ ในกรุงเทพฯ โดยเบื้องต้นแพทย์ยังไม่ยืนยันว่าเชื้อที่หนุ่มอังกฤษได้รับเป็นเชื้อตัวเดียวกับเชื้อไวรัสโคโรน่าสายพันธุ์ใหม่ ขณะที่ญาติผู้ป่วยเกรงจะเป็นเชื้อตัวเดียวกันนั้นเมื่อวันที่ 21 ม.ค. นพ.วิทยา วัฒนเรืองโกวิท นายแพทย์สาธารณสุขจังหวัด (สสจ.)กระบี่ ออกมาชี้แจงเรื่องนี้ว่า หลังทราบข่าวดังกล่าว ตนได้สั่งการให้เจ้าหน้าที่สำนักงานสาธารณสุขจังหวัดกระบี่เร่งตรวจสอบข้อมูล พบว่า นักท่องเที่ยวรายนี้เดินทางเข้ามาที่เกาะพีพีเมื่อวันที่ 29 ธ.ค.ที่ผ่านมา จากนั้นเกิดอาการป่วยจึงไปรักษาตัวที่คลินิกเอกชนในเกาะพีพี และถูกส่งต่อไปยัง รพ.สิริโรจน์ จ.ภูเก็ต ก่อนจะถูกส่งตัวไปรักษาต่อที่ รพ.บำรุงราษฏร์ ที่ กทม. จนถึงปัจจุบันทราบว่าอาการดีขึ้นแล้ว และยังไม่มีการระบุว่าเป็นปอดอักเสบสายพันธุ์ใหม่หรือไม่นายแพทย์วิทยา กล่าวด้วยว่า ในส่วนของการเฝ้าระวังนั้น ทางจังหวัดได้ร่วมกับทุกภาคส่วน ทั้งสนามบิน สำนักงานสาธารณสุขจังหวัดกระบี่มีจุดคัดกรองนักท่องเที่ยว โดยเน้นไปที่ชาวจีนที่เดินทางมาจากเมืองอู่ฮั่น ที่มีสายบินตรงเข้ามา ส่วนในจังหวัดนั้นก็มีการตั้งศูนย์คอยติดตามจากโรงพยาบาลต่างๆ หากมีผู้ป่วยที่เข้าข่ายก็จะต้องแยกออกมารักษา ซึ่งจากการตรวจสอบจนถึงปัจจุบัน เคยพบว่ามีผู้ป่วยที่มีอาการต้องสงสัย 3 ราย ขณะกำลังจะเข้ามาในกระบี่ ซึ่งทางเจ้าหน้าที่ได้ส่งตัวทั้ง 3 คนกลับประเทศไปก่อนแล้ว และในพื้นที่ยังไม่พบรายงานผู้ป่วยแต่อย่างใดสำหรับนักท่องเที่ยวชาวอังกฤษรายดังกล่าว จากการตรวจสอบทางสำนักงานตรวจคนเข้าเมือง จ.กระบี่ พบว่า นักท่องเที่ยวรายนี้เดินทางมาจากประเทศอังกฤษมายังนครดูไบ ประเทศสหรัฐอาหรับเอมิเรตส์ ก่อนจะต่อเครื่องบินมาลงที่ จ.ภูเก็ต เมื่อวันที่ 17 ธ.ค.62ขณะที่การเตรียมการตรวจคัดกรองผู้ป่วยที่ท่าอากาศยานนานาชาติกระบี่ ทางเจ้าหน้าที่ได้ติดตั้งเครื่องเทอร์โมสแกน เพื่อตรวจหาผู้ต้องสงสัยว่าจะเป็นผู้ป่วย โดยเฉพาะเที่ยวบินตรงจากเมืองอู่ฮั่น สาธารณรัฐประชาชนจีน ซึ่งมีกำหนดบินตรงมายัง จ.กระบี่ 10 เที่ยวบินในช่วงไฮซีซั่น เที่ยวบินแรกเมื่อวันที่ 17 ม.ค.ที่ผ่านมา ยังตรวจไม่พบผู้ติดเชื้อ.อ่านข่าวเกี่ยวข้องจีนพบผู้เสียชีวิตจากไวรัสโคโรน่า รายที่ 4 ผวาหนัก ติดต่อได้จากคนสู่คน
สสจ.กระบี่แจงสื่อต่างชาติตีข่าว หวั่นหนุ่มอังกฤษล้มป่วยโรคปอดขณะมาเที่ยวเกาะพีพีในไทย อาจเป็นชาวตะวันตกคนแรกที่ติดเชื้อไวรัสโคโรน่าสายพันธุ์ใหม่ ที่กำลังระบาดในจีน
ไวรัสโคโรน่า,ปอดอักเสบ,หนุ่มอังกฤษป่วยปอดอักเสบ,ข่าววันนี้,โคโรน่าไวรัส,ไวรัสอู่ฮั่น,อู่ฮั่นล่าสุด